हसदेव नदी

हसदेव नदी भारत के छत्तीसगढ़ राज्य में बहने वाली एक नदी है। यह महानदी की एक प्रमुख सहायक नदी है तथा कोरिया, कोरबा के कोयला क्षेत्र में तथा जांजगीर-चाम्पा के मैदान में प्रवाहित होने वाली प्रमुख नदी है। यह नदी कोरिया ज़िले की कैमूर पहाड़ियों से निकलकर कोरबा, जांजगीर-चाम्पा जिलों में बहती हुई सिलाडीह (जांजगीर-चाम्पा ज़िला) के पास महानदी में मिल जाती है। हसदेव का अधिकांश प्रवाह क्षेत्र ऊबड़-खाबड़ है। इसकी कुल लंबाई 176 किलोमीटर और प्रवाह क्षेत्र 7210 वर्ग किमी है। इसकी सहायक नदियां तान, झींग, उतेंग, गज, चोरनई  है।"Inde du Nord - Madhya Pradesh et Chhattisgarh ," Lonely Planet, 2016, ISBN 9782816159172"Pratiyogita Darpan ," July 2007

सांस्कृतिक एवं धार्मिक केन्द्र
 सर्वमंगला मंदिर : कोरबा ज़िला मुख्यालय से दक्षिण पश्चिम दिशा में लगभग 7 किलोमीटर की दूरी में यहां के ब्रिटिश कालीन जमींदारों में से एक राजेश्वर दयाल के पूर्वजों द्वारा बनवाया गया था। मंदिर के पश्च दिशा में एक गुफा है,जो हसदेव नदी के नीचे से जाता है और दूसरी ओर खुलता है। रानी धनराज कुंवर इससे दैनिक दर्शन के लिए आती थीं।

मड़वारानी मंदिर : कोरबा से चाम्पा में बीच में पहाड़ पर स्थित मंदिर है। अश्विन(क्वांर) नवरात्रि और दशहरा पर्व का विशेष महत्व है।

प्रदूषण
अनेक विभिन्न सर्वेक्षण एवं शोध अध्ययन में पाया गया है कि हसदेव नदी का जल कृषि तथा निस्तारी के लिए तो फिर भी उपयोग में लाया जा सकता है, किन्तु यह जल सीधे पीने योग्य नहीं है। हसदेव नदी के जल में ठोस व तरल औद्योगिक प्रदूषक व अपशिष्ट के अलावा भारी धातुओं(हैवी मेटल्स) का मिलना इस नदी की दुर्दशा का प्रमाण है। इसका कारण इस नदी के किनारे बसे औद्योगिक नगर हैं, जिनमें विशेष रूप से कोरबा तथा चाम्पा प्रमुख हैं।     

 इन्हें भी देखें 
 महानदी

सर्वाधिक प्रदूषित नदियों में से एक 
 इस ा कनदी के तट पर 'गोंडवाना मेिन फॉसिल्स पार्क' 

 सन्दर्भ 

श्रेणी:छत्तीसगढ़ की नदियाँ
श्रेणी:महानदी की उपनदियाँ